google/wiki40b huggingface dataset:
Inoue Masashige

Inoue Masashige (japansk: 井上 政重, født 1585 i provinsen Omi i Japan, død 27. mars 1661 i Edo) var en viktig skikkelse i den tidlige Edoperioden i Japan. 
Som såkalt shūmon aratame no yaku (ansvarlig for religiøse saker) spilte han en avgjørende rolle under forfølgelsen og utryddelser av katolikker i middelalderen i Japan, og var japanernes ômetsuke (omtrent, generalinspektør) for Det nederlandske ostindiske kompani i Nagasaki. I sin stilling som ômetsuke hadde Masashige meget å gjøre med Det nederlandske Ostindia-kompani, som omtalte ham meget i sine rapporter og krøniker. Han skal han ha tvunget kompaniet til å rive ned sine lagerhus i Hirado fordi årstallene som var skrevet på dem var angitt etter vestlig sedvane, nemlig med utspring i kristendommen.
Han skal ha kommet til prominens som elsker av shogunen, Tokugawa Iemitsu, og er med sikkerhet en av de mest prominente homoseksuelle historiske personligheter i moderne japansk historie. Han og shogunen stod hverandre nær livet ut, skjønt da Iemitsu døde avstod Masashige å ta sitt eget liv, slik som mange av Iemitsus nærmeste gjorde.
En av kompaniets ansatte, svensken Olof Eriksson Willman, nedtegnet at Masashige forsøkte å forføre ham, men Willman sier at han avviste ham.
DNT Sør

DNT Sør (tidligere Kristiansand og Opplands Turistforening) er en medlemsforening av Den Norske Turistforening (DNT). Foreningen har over 7000 medlemmer, hytta Kvinen i Sirdal og 11 hytter i Setesdalsheiene. Foreningen står for merking av løyper og rydding av stier i Setesdal Vesthei. Løypene har overgang til Stavanger Turistforenings område i vest og Aust-Agder Turistforenings område i øst. Foreningen holder også kurs og arrangerer turer til ulike steder og av ulik lengde, primært innen eget område. Aktivitetene retter seg mot ulike aldersgrupper.
I tillegg til engasjementet for turer i fjellet, har foreningen også et engasjement innen kystfriluftsliv. Blant annet samarbeider foreningen med Bragdøya Kystlag, som driver Grønningen fyr. I sommersesongen er fyret derfor en turistforeningshytte. Foreningen koordinerer også Kystled Sør, et prosjekt fra Homborsund til Hattholmen fyr med formål å gjøre skjærgården tilgjengelig for allmennheten og gi folk mulighet til å være på sjøen og ferdes der på en miljøvennlig måte. For å hjelpe medlemmer og andre med turutstyr, driver foreningen også en butikk i Kristiansand.
DNT Sør er blant de større medlemsforeningene i Den Norske Turistforening og har store deler av Sørlandet som foreningens område. DNT Sør tilbyr et enkelt, aktivt, allsidig og naturvennlig friluftsliv, og arbeider for sikring av friluftslivets natur- og kulturgrunnlag. Foreningen hadde 7144 medlemmer i 2015.
Svarte Pantere

Om filmen

Svarte pantere fikk terningkast fire både av VG, Arbeiderbladet og Dagbladet, mens Aftenposten gav den tre.
Guibert av Nogent

Barndom

Guibert ble født av adelige foreldre ved Clermont-en-Beauvaisis. I henhold til hans egne memoarer holdt fødselen på å koste både ham selv som moren livet. Han var voldelig, troløs og tilbøyelig til fråtsing og døde innen et år etter at han var født. Hans mor var dominerende, svært vakker og intelligent, og med en aggressiv puritansk tilbøyelighet. Hun tok kontroll over hans utdannelse ved å gi ham en privat lærer og således isolere ham fra jevnaldrende fra han var seks til han ble tolv år gammel. Guibert husker lærlingen som brutalt krevende og inkompetent. Da han var tolv trakk moren seg tilbake til et kloster i nærheten av St. Germer de Fly (eller Flay), og Guibert fulgte snart etter ved å begynne på Orderen ved St. Germer, hvor han studerte med stor iver, viet seg først til de verdslige poetene Ovid og Vergil, en erfaring som etterlot sine avtrykk i hans senere verker, før han skiftet over til teologi via påvirkning av Anselm av Bec, den senere erkebiskopen av Canterbury.

Korsfarerhistorie

I 1104 ble han valgt til å bli overhode for det lille og fattige klosteret i Nogent-sous-Coucy (grunnlagt i 1059) og tok derfor en mer prominent del i eklastiske hendelser hvor han kom i kontakt med biskoper og hofflivet. Viktigere var det at han fikk tid til å drive på med sin skrivevirksomhet. Hans første større verk fra denne perioden er hans historie om Det første korstoget kalt Dei gesta per Francos (Guds gjerninger slik de ble utført av frankerne), gjort ferdig i 1108 og gjenopptatt og revidert i 1121. 
Historien er stort sett en parafrase, i oratorisk stil av Gesta Francorum av en anonym normannisk forfatter. Korsfarerhistorikere har tradisjonelt ikke vært møtt med positiv anmeldelser, og det faktum at han forholder seg tett til Gesta Francorum og hans vanskelige latin gir teksten et inntrykk av å være overfladisk. Nyere redaktører og oversettere har derimot rettet oppmerksomheten mot hans eksellente skrivestil og originale materiale. Viktigere er likevel at Dei gesta gir verdigfull informasjon om hvordan korsfarerne ble mottatt i Frankrike, både av folk flest som Guiberts egne reaksjoner. Guibert kjente korsfarerne personlig og hadde samtaler med dem om deres memoarer og erfaringer etter at de kom tilbake.

Selvbiografi

For den moderne har hans selvbiografi, De vita sua sive monodiarum suarum libri tres, skrevet i 1115, kanskje størst interesse. Den er skrevet mot slutten av hans liv i stil med Augustin av Hippos Bekjennelser, og forteller fra hans barndom og livets vanskeligheter. Han gir mange maleriske gløtt inn på livet i samtiden og dens skikkene den gang. Beskrivelsen av kommunen Laon er et førsteklasses dokument. Han gir verdifulle informasjon om dagliglivet på festninger og klostre, utdanningsmetoder som var populære, innsikt i noen av de betydningsfulle og mindre betydningsfulle personligheter i samtiden. Hans verk er forstyrret av egne, personlige følelser og fordommer, og men også disse har egenverdi ved at de viser et vindu til en bestemt persons perspektiv i middelalderens verden.
20. armé i Russland

20. armé er et operasjonelt nivå i Vestre militærdistrikt i den russiske hæren, med OSK Vest som den operasjonelt-stragegiske kommandoen i Russland i krigstid. Historien skriver seg tilbake til Sovjetunionen, men i moderne Russland ble arméen satt opp i forbindelse med ny struktur fra 2010.
Risør Undervannspostkontor

Risør Undervannsposkontor er et postkontor på fire meters dyp utenfor Dampskipsbrygga i Risør, etablert etter en idé av Risør undervannsklubb.
Undervannspostkontoret ble startet 4. juni 2004 og drives i sommersesongen. Publikum kan legge post eller kort som de ønsker å få stemplet i en postkasse på Dampskipsbrygga, like ved akvariet. To til tre ganger i uken (som oftest onsdag og lørdag) ifører postbetjenten seg dykkerutstyr og tar med posten i en vanntett beholder ned i et spesialbygd postkontor. Der blir posten stemplet, og deretter returnert til land og sendt som normal post til adressaten.
Postkontoret er bygd i glassfiber, og er fylt med luft, slik at posten holder seg tørr etter dykkerklokke-prinsippet. Hele enheten er festet i en fem tonn moring. Referanser til postkontoret finnes også i norsk katalog over lokalpost laget av Magne Josefson. Postkontoret ble omtalt og vist i bruk på NRKs program «Sommeråpent» fredag 28. juni, da programmet handlet om Risør.
Undervannspostmester fra 2004 til 2011 var Håkon Sandvik, fra 2012 er det Tore Bjørn Hovde som har vervet.
4. november

Navnedag

Otto, Ottar
Écija

Romersk Astigi

Funn tilbake til oldtidens Iberia funn fra 8. århundre f.kr., og det er flere arkeologiske ruiner fra de seinere gresk og  romersk bosettinger. I romerske tid ble den først kjent som Astigi. Under den romerske borgerkrigen stod Écija "støtt" på Julius Cæsar sin side i slaget ved Munda. Som en belønning ga Cæsar ordre om byens befestning og grunnlagt på nytt som en juliansk koloni, sannsynligvis Colonia Iulia Firma Astigitana. Under styret til Octavian, den seinere keiser Augustus, ble kolonnen forsterket etter Cæesars bygningsplaner, og fikk til slutt navnet Colonia Iulia Augusta Firma Astigitana.
Astigi var en viktig by i Hispania Baetica, og sete for Astigitanus, en av fire conventi hvor de øverste sjefene møttes sammen ved hovedsentrene til faste tider på året, under oppsikten av prokonsulen, for å overvåke administrasjonen av justisvesenet, var også et tidlig sete for et bispedømme; Fulgentius av Écija, biskop av Astigi (død før 633), og ble tildelt bispesete av sin bror Isidore av Sevilla. Selv om det ble fratatt denne statusen i 1144, har Astigi forblitt ettitulært bispesete innen den katolske kirke.
Selv om Astigi (dagens Écija i Andalucía) var en av det største og mest komplette romerske byer som er gravd ut besluttet borgermester Julian Álvarez Pernía i 1998 til å bruke bulldoser på Écijas romerske ruiner og erstatte dem med en parkingsplass for 299 biler.

Klima

Écija er kjent i Spania som La sartén de Andalucía ("Andalucías stekepanne"), fordi den har den høyeste sommertemperaturen i nasjonen. Rekorden er 52 grader celsius. Om sommeren kommer temperaturene opp i 45–47 °C på dagtid og 26–35 °C om natten.
East Greenwich

East Greenwich er en by i Kent County i Rhode Island i USA med cirka 12 948 innbyggere (2000).
Hvervodden

Hvervodden er en odde sør på Veierland i Færder kommune. Den utgjør et friområde og har en badeplass med svaberg. Øst for stranda ligger bukta Krikakilen, mens Tangenkilen ligger på vestsida. Fra Hvervodden er det utsyn mot Pikeskjær, Hui, Lindholmen og Stauper.
Robert Stoltenberg

Priser

Under Gullruten 2002 gjorde Stoltenberg nærmest rent bord. I tillegg til den ærefulle publikumsprisen folkets TV-favoritt, tok han prisene for årets nyskaper og beste mannlige skuespiller, alle for sin innsats i Borettslaget. Selve programmet ble kåret til beste humorprogram/satire. Han vant dessuten klassen beste mannlige revy- og komedieartist under Komiprisen 2002.

Annet

Har utdannelse fra blant annet Lillestrøm videregående skole, og det var den klassen han hadde med seg i Den store klassefesten.
Bybrannen i Trondheim 1681

Bybrannen i Trondheim i 1681 startet den 18. april i en bygning i nærheten av Nidelva. Store deler av sentrum av Trondheim, Norge, ble ødelagt, inkludert bryggene og Vår Frue Kirke. Tømmerkjøpmann Thomas Hammond omkom under brannen.
Etter brannen ble en ny byplan for Trondheim utviklet av Johan Caspar von Cicignon på initiativ av Christian V.
Sorgen og gleden – H.K.H. Kronprinsesse Mette-Marits utvalgte salmer

Produksjon

Kronprinsesse Mette-Marit samarbeidet med Erik Hillestad om produksjonen og var selv til stede under opptakene. Bandet bestod av: Tord Gustavsen (piano, elpiano, melodika), Mats Eilertsen (kontrabass) og Rune Arnesen (trommer, perkusjon), mens ulike artister fremførte sangene. 
Basert på albumet ble det i påsken 2008 sendt et timelangt program på NRK1 som viste gløtt fra produksjonen og opptak fra konserten som ble holdt da albumet ble lansert.

CD-ens omslag

Forsidebildet heter «Please Return» og er tatt av A.K Dolven. Dette bildet er, i motsetning til noen rykter, ikke av Kronprinsessen. Fotografiet av Kronprinsessen på baksiden av tekstheftet er tatt av Jo Michael. I det medfølgende omslagsheftet er realkommentarer til salmene og sangtekstene inkludert.
Sichuanmandarin

Sichuanmandarin eller sichuanhua eller sichuanesisk (forenklet kinesisk: 四川话; tradisjonell kinesisk: 四川話; pinyin: Sìchuānhuà; Wade-Giles: Szŭ-ch'uan-hua, sichuanesisk: ʂːtsʰuən‘huaː) er en dialekt innen dialektgruppen sørvestmandarin (西南官话), en gren av det kinesiske språket mandarin.
Språket tales av ca 120 millioner mennesker i provinsen Sichuan og i byprovinsen Chongqing, og i tilgrensende deler av Hubei, Guizhou, Yunnan, Hunan og Guangxi.

Dialekter

Sichuanesisk har mindre dialektspenn enn alle de andre mandarinspråk. Men det er mulig å inndele språket i fire dialekter: Minjiangdialekten (岷江小片), Chengdu-Chongqing-dialekten (成渝片), Renshou-Fushun-dialekter (仁富小片) og Ya'an-Shimian-dialekten (雅棉小片).
Minjiang, Ya'an-Shimian og Renshou-Fushun tales for det meste i det sørlige og i det vestlige Sichuan der befolkningen i større grad nedstammer fra den eldre sichuanesiske befolkning enn dagens befolkning i nordlige eller østlige Sichuan. Disse dialektene har bevart mange særtrekk fra bashu (de gamle sichuaneseres språk), og kalles derfor ofte for gammelsichuanesisk. Derimot er Chengdu-Chongqing gjerne kale nysichuanesisk og har få rester etter bashu.
Konjunktiv

Konjunktiv (latin coniunctīvus, av coniungere, «sammenbinde»; også kalt subjunktiv) er i mange språk et eget modus av verbet. Betydningen av konjunktiv varierer mellom språkene, men den uttrykker ofte f. eks. ønske, befalinger, mulighet, vurdering. Konjunktiv står i motsetning til indikativ som brukes om virkelige handlinger. I urindoeuropeisk fantes både konjunktiv og ønskeformen optativ, men i datterspråkene kom de ofte helt eller delvis til å falle sammen. Bare albansk, avestisk, gammelgresk, sanskrit og til en viss grad kirkeslavisk holdt konjunktiv og optativ fullstendig adskilt. Konjunktiv i de germanske og romanske språkene er utviklet fra urindoeuropeisk optativ.

Hypotetisk konjunktiv

Norsk danner hva man kan kalle en hypotetisk konjunktiv ved forskyvning av verbet i tid, for eksempel fra presens til preteritum, noe som nødvendigvis må gjøres ettersom presens av å være her: «Hvis nå jeg er deg…» ikke er god norsk. Med presens måtte det i så fall bli noe slikt som: «Tenker jeg som du nå…» eller: «Er vi to enige nå,så…»
Det oftest forekommende er da:
«Hvis nå jeg var deg.»
Preteritum perfektum brukes også:
«Hvis nå jeg hadde vært deg…»
Likedan skjer det en tidsforskyvning ved bruk av modale hjelpeverb, om enn utsagnet ikke kan betegnes som hypotetisk mer, snarere som et ønske eller et høflig utsagn. Men det må like fullt kunne betegnes som en konjunktiv:
«Vi ville gjerne gå nå.» «Kunne du nå være så snill å…»

Italiensk

Konjunktiv opptrer i fire tider på italiensk: Presens, fortid (passato prossimo), imperfektum og preteritum perfektum. Bruken i dagligtale varierer mellom regionene, og er mer uttalt i skriftlig språk.

Uavhengige setninger

Konjunktiv i uavhengige hovedsetninger er som regel formelpregede og formelt:
Vinca il migliore! - Måtte den beste vinne!
Imperfektum konjunktiv vil brukes ofte i setninger som signaliserer et urealistisk ønske, ofte startet av ordet se eller magari:
Se avesse soldi, andrò subito. - Hvis jeg hadde hatt penger, ville jeg dratt umiddelbart.
Augustana

Augustana er et amerikansk band fra San Diego, California. De er best kjent for superhiten «Boston».
The King's School

The King's School er en britisk uavhengig skole i den historiske katedralbyen Canterbury i Kent. Skolen har både elever som bor på skolen (kostskole) og elever som bor hjemme. Skolen er medlem av HMC-konferansen og Eton-gruppen.
Skolen har sin opprinnelse som katedralskole fra middelalderen og det er ofte hevdet, blant annet av historikeren Arthur Leach i et brev til avisen The Times i 1896 og i Guinness rekordbok, at den ble grunnlagt av sankt Augustin i år 597. Det gjør skolen til den eldste bevarte skole uten avbrudd i verden. Dette historiske kravet hviler på det faktum at sankt Augustin grunnla et kloster (innenfor dagens skoleområde) hvor det er kjent at det ble gitt undervisning. Da klostrene ble oppløst under styret til Henrik VIII av England, ble skolen grunnlagt på nytt som kongens skole, The King's School, i Canterbury.

Skolens skussmål

Fra 2004 ble skolen underlagt jevnlig og uavhengig inspeksjon. Inspeksjonens resultat var meget god. Skolen ble rost for de høye akademiske prestasjonene til de fleste av dens elever, uansett alder, evner eller mulighet, og det «naturlige og åpne forhold» som elvene har til hverandre og til voksne. I henhold til Good Schools Guide er skolen «meget suksessfull i å produsere utmerkede resultater». Denne guiden hevdet også at «Du må være kreativ, akademisk skikket og arbeide hardt da alt beveger seg meget fort her.»

Skolens fag

Skolen har undervisning i arabisk, kunst, astronomi, biologi, kjemi, antikkens klassiske sivilisasjoner, drama, økonomi, fransk, avansert matematikk, gresk, geologi, tysk, generelle studier, geografi, historie, kunsthistorie, politikkens historie, IKT (informasjon og kommunikasjonsteknikk), latin, matematikk, musikk, fysikk, myndighetene og politikk, filosofi, religiøse studier, spansk og teater.

Skolens organisering

Skolen har 15 hus. Deres fulle navn er vist nedenfor. De fleste er oppkalt etter tidligere rektorer eller mennesker av særlig interesse for skolens historie, med unntak av School House, The Grange og det nyeste huset, Carlyon. Antallet elever ved hvert hus varierer. Nedenfor er liste over antall elever for hvert hus i henhold til studieåret 2005-2006 med husets navn, forkortelse og opprettelse:
Crayon Group Holding

Inmeta Consulting

Inmeta Consulting AS er et norsk IT-konsulentselskap som ble etablert i 1993, med kontor i Oslo, Trondheim og Hamar. Selskapets forretningsområder er systemutvikling, datainnsikt, brukeropplevelse, skyintegrasjon og prosjektledelse. Inmeta hadde 175 ansatte i juni 2019.
Xenokrates fra Sikyon

Xenokrates fra Sikyon, aktiv på 280-tallet f.Kr., var en gresk skulptør og forfatter i antikken, og en av de første som vi kjenner til som kan bli karakterisert som en kunsthistoriker. Tre signerte sokler hvor statuene er gått tapt er det eneste som er igjen av hans verk.
Plinius den eldre beskriver ham i Naturalis Historia som en elev av enten Euthykrates eller Teisikrates, og hevder at Xenokrates hadde overgått begge i løpet av sin karriere, og at han skrev flere bøker som handlet om hans kunst og verk. Antagelig er det meste av hva Plinius skrev om kunst og kunstnere, og historien til gresk skulptur og maleri vært meget påvirket av Xenokrates. Han var også den kunstkritikeren som var mest kjent hos romerne i løpet av den sene republikktiden, og han påvirket i stor grad den romerske kunstsmaken.
Stoke-by-Nayland

Historie

Navnet Stoke betyr «liten landsby» og er et av de vanligste stedsnavnene i England. For å skille den fra andre steder med samme navn la man til det andre navneleddet, «ved Nayland», en referanse til en noe større landsby bare to-tre km unna. 
Sognekirken er viet til jomfru Maria, og har ikke blitt mye endret siden ble bygget om på 1400-tallet, men ble renovert i 1865.
En gang var det stedet for angelsaksisk kloster her, grunnlag av jarl Alfgar (død 948) på den tiden da Edmund var konge av England.
Flere kjente personer kommer fra eller har hatt bolig i landsbyen, blant annet Thomas Howard, 3. hertug av Norfolk som hadde ett av sine hjem her.
Lill-Mailen

Lill-Mailen er et musikkalbum med Doodle Bugs, utgitt i 1986.
Talcahuano

Talcahuano er en kommune og en havneby i regionen Biobío sentralt i Chile. Byen hadde om lag 253 000 innbyggere i 2003. Byen er en universitetsby. I tillegg finnes det fiskeindustri, oljeraffineri og Chiles viktigste marinebase.
Byen ble offisielt grunnlagt 5. november 1764, men området er først nevnt så tidlig som i 1544 da oppdageren Juan Bautista Pastene fant munningen av Bío-Bío-elven. I 1601 beordret Chiles guvernør Alonso de Ribera byggingen av et fort på stedet hvor Talcahuano i dag ligger. Byen er oppkalt etter indianerhøvdingen Talcahueñu.
Kommunen har et areal på 148,29 km².
Driven Downunder Tour '94 – Souvenir Collection

Albuminformasjon

Samlingen inneholder 3 CD-er, samt en 8-siders farget biografi om bandet, alt i en pappeske. Far Beyond Driven har det forbudte omslaget på, samt et bonusspor.
Dette er en veldig sjelden gjenstand, og de fleste boksene er skadet eller ødelagt.
University of Edinburgh

Historie

Grunnleggingen av universitetet tilskrives Biskop Robert Reid ved St. Magnuskatedralen i Kirkwall på Orknøyene. Etter hans død i 1558 donerte han en formue som var tilstrekkelig for å begynne byggingen. Universitetet ble oppdrettet med et royal charter av Jakob VI i 1582 og ble det fjerde skotske universitetet, til tross for at det langt mer folkerike England bare hadde to.

QS World University Rankings

QS World University Ranking Supplement :
2013: 17. beste i verden og 7. beste i Europa. 
2012: 21. beste i verden og 6. beste i Europa. 
2011: 20. beste i verden og 6. beste i Europa.
La Flèche Wallonne 2012

La Flèche Wallonne 2012 var den 76. utgaven av sykkelrittet La Flèche Wallonne. Det ble arrangert 18. april 2012.
R-409

Radiosambandskomplekset R-409 er et gammelt russisk militært radiolinjesystem som finnes i stort antall innen de russiske væpnede styrker. Systemet er som regel montert i kjøretøyet Gaz-66, men kan også benytte panservogner. Sambandet opererer med frekvensmodulasjon i VHF-båndet mellom 60 og 480 Mhz
Pool of London

Pool of London er en strekning av Themsen i London nedenfor London Bridge, til halvøya Rotherhithe, som historisk sett var det lengste et høymastet skip kunne seile. Det ble dermed en viktig del av London havn. For at skipenes adgang til Pool ikke skulle blokkeres, ble en ny gangvei mellom Rotherhithe og Wapping anlagt som tunnel fremfor bro.
Pool of London er inndelt i to seksjoner, Upper Pool og Lower Pool. Upper Pool består av strekningen mellom London Bridge og Tower Bridge, mens Lower Pool tradisjonelt rekker fra Tower Bridge til Cherry Garden Pier i Rotherhithe. Den var av avgjørende betydning for London gjennom århundrer – så tidlig som på 600-tallet skrev Beda den ærverdige at Pool var årsaken til Londons eksistens – men nådde sitt høydepunkt på 1700- og 1800-tallet. På dette tidspunktet var det nesten sammenhengende kaianlegg over flere kilometer langs elvens bredder, og hundrevis av skip lå ankret i elven eller fortøyd til kai. Londons Docklands hadde sin opprinnelse i mangelen på kapasitet i Pool of London, som ga støtet til at jordeiere bygget innhegnete skipsdokker med bedre sikkerhet og fasiliteter enn Pools kaier.
Den plutselige nedgangen i trafikk på Themsen grunnet introduksjonen av containere og dypvannshavner ved kysten i 1960-årene tømte Pools kaier og førte til at mange kaianlegg ble revet. Området ble i stor grad sanert i 1980- og 1990-årene for å bygge nye bolig- og forretningsområder. Pool of London Partnership ble etablert for å utvikle området nord og syd for elven.
Purusiella

Utseende

Middelsstore, avlange, lysbrune trebukker med skinnende hvite flekker. Antennene er så lange som kroppen eller noe lengre. Pronotum har rette sider uten tenner, dekkvingene er avsmalnende bakover

Utbredelse

Slekten er kjent fra Fransk Guyana og Bolivia.
Nå er det din tur

Nå er det din tur (engelsk: Josh) er en barnebok fra 1971  av den australske forfatteren Ivan Southall (1921–2008). Boka ble tildelt Carnegie Medal in Literature da den utkom. Den skildrer fjortenårige Josh' kamp for å bevare sin integritet. Romanen er delvis selvbiografisk.
Josh Plowman bor i Melbourne, og er oldebarn av grunnleggeren av utkantbyen Ryan Creek. Når han skal besøke sin grandtante i Ryan Creek, kommer han raskt i konflikt med et bygdemiljøet som tilsynelatende bare respekterer tradisjonelle maskuline egenskaper. Josh skriver dikt, og vemmes ved å se en hare bli drept. Motsetningene utvikler seg til trakassering, men i motsetning til mange andre romanpersoner i samme situasjon, tar ikke Josh om kampen mot bøllene. Han velger heller å unnvike kampen.  
Boka er skrevet i første person, i en stream of consciousness-stil, med korte, ufullstendige setninger. Kapitlene er disponert i forhold til de dagene Josh oppholder seg i bygda. Romanen oppfattes gjerne som en universell fortelling om å finne sin vei i et uvennlig miljø. Michele Gill omtaler Josh som et tidlig eksempel på en følsom og sårbar mannlig hovedperson, et tema som ble tydeligere i barnelitteraturen fra 1970-tallet og senere. 
Boka utkom på norsk i 1977, oversatt av Axel S. Seeberg.